*Melléklet a 72/2019. sz. képv. test. határozathoz*

EGYÜTTMŰKÖDÉSI MEGÁLLAPODÁS KÖZÖSSÉGI RENDEZVÉNYEK MEGSZERVEZÉSÉRE KISKŐRÖS VÁROSBAN

amely létrejött egyrészről:

1. Vira Max Kft

székhely: 6230 Soltvadkert, Bocskai u. 23/2.

adószám: 24993331-2-03

képviseli: Molnár Elvira ügyvezető

(a továbbiakban: Társaság)

1. Kiskőrös Város Önkormányzata

székhely: 6200 Kiskőrös, Petőfi Sándor tér 1.

adószám: 15724784-2-03

képviseli: Domonyi László polgármester

(a továbbiakban: Önkormányzat)

**Előzmények:**

Az Társaság és az Önkormányzat több éve együttműködik városi rendezvények, fesztiválok megszervezése kapcsán. Az eddig írásba nem foglalt informális megállapodást a Felek kölcsönös akaratukkal a jövőbeli eseményekre írásban is megerősítik.

A Felek a rendezvényeik megszervezése során az alábbi jogok és kötelezettségek betartása mellett kölcsönösen együttműködnek.

1. Az Társaság kizárólag közösségi rendezvény megszervezése céljából, legalább 15 nappal korábban benyújtott írásbeli kérelem alapján, jogosult az általa megjelölt közterületet és az Önkormányzat eszközeit ingyenesen használni.
2. Az Önkormányzat vállalja, hogy a saját kommunikációs felületein az Társaság rendezvényeit ingyenesen meghirdeti.
3. Az Önkormányzat által készített fotókat szükség esetén felhasználás céljára az Társaságnak átadja.
4. Az Önkormányzat városi rendezvény megszervezése céljából, legalább 15 nappal korábban benyújtott írásbeli kérelem alapján jogosult az Társaság eszközeit ingyenesen használni.
5. Az Társaság vállalja, hogy a saját kommunikációs felületein az Önkormányzat rendezvényeit ingyenesen meghirdeti.
6. Az Társaság által készített fotókat szükség esetén felhasználás céljára az Önkormányzatnak átadja.
7. A használat más városi rendezvény megszervezését nem akadályozhatja kivéve, ha Felek erről külön megállapodnak.
8. Az Társaság biztosítja, hogy a rendezvényeken az Önkormányzat tulajdonában lévő KŐRÖSSZOLG NONPROFIT KFT. kitelepüléssel büfét üzemeltessen.
9. Az Társaság a közterület használatát a vele szerződésben álló harmadik személy részére átadhatja, a használat ideje alatt keletkezett kárért az Társaság tartozik felelősséggel.
10. A Felek kötelezettséget vállalnak arra, hogy egymás eszközeit rendeltetésszerűen használják, azért felelősséggel tartoznak, védelmét/őrzését biztosítják, valamint saját rendezvényeiken minden olyan jogszabályi rendelkezést – különösen a hatósági, biztonsági és egyéb rendezvényszervezési - betartanak, amelyeket a hatályos jogszabályok kötelezetően előírnak.
11. Jelen megállapodás a hatósági engedélyeztetés során tulajdonosi hozzájárulásként is szolgál.
12. Jelen megállapodást a Felek határozatlan időre kötik és kölcsönös egybehangzó akaratuk alapján helybenhagyólag jóváhagyják.
13. Jelen megállapodásban nem rögzített kérdésekre a Polgári Törvénykönyvről szóló 2013. évi V. törvény és más idevonatkozó jogszabályok rendelkezéseit kell betartani.

Kiskőrös, 2019. június …….

Domonyi László Molnár Elvira

polgármester ügyvezető